CELEX: 62021TN0154
Language: sk
Date: 2021-03-23 00:00:00
Title: Vec T-154/21: Žaloba podaná 23. marca 2021 – Saure/Komisia

17.5.2021   
            
            
               SK
            
            
               Úradný vestník Európskej únie
            
            
               C 189/20
            
         
      Žaloba podaná 23. marca 2021 – Saure/Komisia
      (Vec T-154/21)
      (2021/C 189/22)
      Jazyk konania: nemčina
      
         Účastníci konania
      
      
         Žalobca: Hans-Wilhelm Saure (Berlín, Nemecko) (v zastúpení: C. Partsch, advokát)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil odmietnutie Komisie poskytnúť žalobcovi možnosť, o ktorú žiada, nahliadnuť do dokumentov Komisie, číslo spisu Gestdem 2021/0592, vytvorením rozmnoženín, najmä do
                  všetkých protokolov, zhrnutí, poznámok k spisu, poznámok, aktov zo zasadnutí, rokovaní, uznesení, návrhov, zápisníc, mailov, telefonických protokolov – predovšetkým v súvislosti s Advance Purchase Agreements – a konkrétnymi zmluvami s farmaceutickými podnikmi o dodávkach vakcín proti Covidu19 na boj proti epidémii koronavírusu, tzv. Steering Committees, ako aj Joint Negotiations Teams. Pod Advance Purchase Agreements sa rozumie každá zmluva týkajúca sa nákupu, dodávok, zabezpečenia, rezervácie alebo vývoja vakcín proti Covidu19 pre členské štáty Európskej únie,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod: Žalobca má nárok na prístup k predmetným dokumentom Európskej komisie podľa článku 2 ods. 1 nariadenia (ES) č. 1049/2001 (1). Odmietnutie Komisie je v rozpore s týmto ustanovením.
               
            
                  2.
               
               
                  Druhý žalobný dôvod: Nároku žalobcu na prístup k dokumentom nebránia ani dôvody odmietnutia podľa nariadenia (ES) č. 1049/2001. Komisia žiadne dôvody odmietnutia neuviedla a žiadne ani nie sú zrejmé.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).